pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.เข้มค้นหาผู้ป่วยเชิงรุก ย้ำประชาชนปฏิบัติตามมาตรการส่วนบุคคล
วันเสาร์ที่ 2 พฤษภาคม 2563
สธ.เข้มค้นหาผู้ป่วยเชิงรุก ย้ําประชาชนปฏิบัติตามมาตรการส่วนบุคคล
กระทรวงสาธารณสุข เข้มดําเนินการค้นหาผู้ป่วยเชิงรุก ช่วยค้นหาผู้ป่วยอาการน้อย เข้าระบบการรักษา ป้องกันการแพร่เชื้อให้ผู้อื่นโดยไม่รู้ตัว เช่น จ.ภูเก็ต คัดกรองเชิงรุก พบผู้ป่วย ร้อยละ 3.4  แนะประชาชนดูแลตนเอง รักษามาตรการส่วนบุคคลต่อเนื่อง
กระทรวงสาธารณสุข เข้มดําเนินการค้นหาผู้ป่วยเชิงรุก ช่วยค้นหาผู้ป่วยอาการน้อย เข้าระบบการรักษา ป้องกันการแพร่เชื้อให้ผู้อื่นโดยไม่รู้ตัว เช่น จ.ภูเก็ต คัดกรองเชิงรุก พบผู้ป่วย ร้อยละ 3.4 แนะประชาชนดูแลตนเอง รักษามาตรการส่วนบุคคลต่อเนื่อง
บ่ายวันนี้ (2 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์ธนรักษ์ ผลิพัฒน์ รองอธิบดีกรมควบคุมโรค กล่าวว่า แม้ว่าแนวโน้มสถานการณ์ประเทศไทยมีจํานวนผู้ป่วยรายใหม่ลดจํานวนลงเรื่อยๆ แต่สิ่งที่ต้องกระทําอย่างต่อเนื่อง คือ การติดตามผู้ป่วยเชิงรุกในพื้นที่เสี่ยง เนื่องจากประเทศไทยยังมีผู้ที่ได้รับเชื้อ แต่ไม่แสดงอาการหรืออาการน้อย คิดว่าเป็นไข้หวัดธรรมดา และไม่ไปพบแพทย์ โดยคนกลุ่มนี้อาจมีในพื้นที่ที่ยังมีการระบาดอยู่ ซึ่งจากการค้นหาตรวจคัดกรองผู้ป่วยเชิงรุก ในพื้นที่ จ.ภูเก็ต จํานวน 671 คน พบผลบวก 23 คน หรือร้อยละ 3.4 และจ.กระบี่ ได้ค้นหาตรวจคัดกรองผู้ป่วยเชิงรุก จํานวน 447 คน พบเป็นผลบวก 4 คน หรือร้อยละ 0.9 ผู้ป่วยกลุ่มนี้จึงเป็นกลุ่มที่จะทําให้การแพร่ระบาดยังคงมีต่อไปอย่างต่อเนื่อง สามารถแพร่โรคให้ผู้อื่นโดยไม่รู้ตัว แสดงให้เห็นว่ายังมีผู้ติดเชื้อหลงเหลืออยู่ในชุมชนจํานวนหนึ่ง ดังนั้นการหาผู้ป่วยเชิงรุกยังเป็นมาตรการที่สําคัญ จําเป็นและได้ผลในการป้องกันและควบคุมโรคต่อไป
นายแพทย์ธนรักษ์ กล่าวต่อว่า ภายหลังมาตรการผ่อนปรนประชาชนยังคงต้องดูแลสุขภาพ ให้ดีต่อไป เช่น ออกจากบ้านเท่าที่จําเป็น สวมหน้ากากผ้าหรือหน้ากากอนามัยทุกครั้งที่ออกจากบ้าน รักษาระยะห่างทางสังคม หมั่นล้างมือ ไม่สัมผัสบริเวณใบหน้า ตา จมูก ปาก โดยเฉพาะกลุ่มเสี่ยง เช่น ผู้สูงอายุและผู้ที่มีโรคประตัว หลีกเลี่ยงการเดินทางออกจากบ้าน นอกจากนี้ ผู้ที่ต้องออกนอกบ้านไปพื้นที่สาธารณะ เมื่อกลับถึงบ้านไม่ควรคลุกคลีกับผู้อื่น ควรทําความสะอาดตนเอง เช่น อาบน้ํา เปลี่ยนเสื้อผ้า เพื่อเป็นการป้องกันไม่ให้เชื้อโรคเข้ามาสู่คนในบ้าน และเช็คดูอาการตนเอง หากพบผิดปกติหรือมีอาการต้องรีบไปพบแพทย์
“แม้ภาครัฐจะผ่อนปรนมาตรการทางสังคมภาคบังคับ ไม่ได้หมายความว่าโรคได้หมดไปจากประเทศแล้ว หากเราไม่ระวัง โรคจะกลับมาแพร่ระบาดได้ให้ เพราะนั้น ต้องทยอยผ่อนปรนด้วยความระมัดระวัง” นายแพทย์ธนรักษ์ กล่าว
************************************** 2 พฤษภาคม 2563
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เป็นประธานเปิดสัมมนา “มหกรรมดาต้าเซ็นเตอร์”
วันศุกร์ที่ 4 พฤษภาคม 2561
ปลัดกระทรวงดิจิทัลฯ เป็นประธานเปิดสัมมนา “มหกรรมดาต้าเซ็นเตอร์”
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานกล่าวเปิดงานสัมมนา “มหกรรมดาต้าเซ็นเตอร์” โดย วิศวกรรมสถานแห่งประเทศไทย ในพระบรมราชูปถัมภ์ (วสท.) จัดขึ้น ซึ่งปัจจุบัน วสท.ได้ทํามาตรฐานดาต้าเซ็นเตอร์สําหรับประเทศไทย ผ่านการทําประชาพิจารณ์อย่างถูกต้องจนได้นําออกเผยแพร่แล้ว ซึ่ง “ศูนย์ข้อมูลคอมพิวเตอร์ หรือ ดาต้าเซ็นเตอร์” (Data Center) เป็นส่วนสําคัญอย่างยิ่งของโครงสร้างพื้นฐานของระบบสารสนเทศ เนื่องจากดาต้าเซ็นเตอร์ เป็นศูนย์ในการประมวลและแลกเปลี่ยนข้อมูลระหว่างผู้ใช้งานและหน่วยงานต่างๆ ทั้งภายในประเทศและระหว่างประเทศ ดังนั้น ดาต้าเซ็นเตอร์ที่จัดตั้งขึ้น จึงต้องเป็นไปตามมาตรฐานที่ยอมรับได้ทั้งในประเทศและนานาประเทศ จึงมีความจําเป็นที่ประเทศไทยต้องมีมาตรฐานดาต้าเซ็นเตอร์สําหรับประเทศไทย ที่จะเป็น National Data Center Standard ทั้งนี้ ปลัดกระทรวงดิจิทัลฯ ได้แนะนําถึงมาตรฐานที่ทําขึ้นนี้ โดยไม่ควรจํากัดเพียงการออกแบบ ติดตั้ง ตรวจรับ เท่านั้น แต่ต้องรวมไปถึงมาตรฐานการดําเนินการใช้งาน การบํารุงรักษา ที่จะทําให้ดาต้าเซ็นเตอร์ที่จัดทําขึ้น สามารถใช้การได้ดีตลอดไป จึงจะถือได้ว่าเป็นมาตรฐานที่สมบูรณ์ เมื่อวันที่ 3 พฤษภาคม 2561 ณ โรงแรมเจ้าพระยาปาร์ค ถนนรัชดาภิเษก เขตดินแดง กรุงเทพฯ
*********************
รัฐบาลไทย-ข่าวทำเนียบรัฐบาล-พม. ชี้แจงการขอรับเงินเยียวยารายละ 2,000 บาท  ต้องเป็นไปตามระเบียบหลักเกณฑ์
วันเสาร์ที่ 25 เมษายน 2563
พม. ชี้แจงการขอรับเงินเยียวยารายละ 2,000 บาท  ต้องเป็นไปตามระเบียบหลักเกณฑ์
พม. ชี้แจงการขอรับเงินเยียวยารายละ 2,000 บาท  ต้องเป็นไปตามระเบียบหลักเกณฑ์
วันนี้ (25 เม.ย.63) เวลา 10.00 น. นางพัชรี อาระยะกุล รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) ในฐานะโฆษกกระทรวง พม. ชี้แจงกรณีการขอรับเงินเยียวยารายละ 2,000 บาท จากกระทรวง พม. ที่มีการแชร์ในสื่อสังคมออนไลน์ในขณะนี้ ว่า กระทรวง พม. มีระเบียบหลักเกณฑ์ในการจ่ายเงินเยียวยาดังกล่าวสําหรับประชาชนเฉพาะกลุ่มเป้าหมายที่ประสบปัญหาความเดือดร้อน ไม่ใช่สําหรับประชาชนทั้งหมดในภาพรวมของประเทศ อาทิ เด็ก คนพิการ ผู้สูงอายุ และผู้ที่เดือดร้อนจากสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) ซึ่งกระทรวง พม. พร้อมที่จะดูแลประชาชนกลุ่มเป้าหมาย จําเป็นต้องมีกระบวนการตรวจสอบและประเมินข้อเท็จจริงจากนักสังคมสงเคราะห์ว่ามีความเดือดร้อนอย่างไร และความต้องการเร่งด่วนมากน้อยเพียงใด และต้องวิเคราะห์เป็นรายกรณีตามขั้นตอน แม้ว่าจะมีการประชาสัมพันธ์ไปยังประชาชนในวงกว้าง แต่ผู้ที่จะได้รับเงินเยียวยาต้องเป็นประชาชาชนกลุ่มเป้าหมายตามหลักเกณฑ์และระเบียบของเงินสงเคราะห์ต่างๆ อาทิ เงินสงเคราะห์ครอบครัวผู้มีรายได้น้อย และเงินสงเคราะห์กรณีฉุกเฉิน เป็นต้น หากเมื่อผ่านการพิจารณาจากนักสังคมสงเคราะห์แล้วเห็นสมควรในการช่วยเหลือ จึงจะมีการจ่ายเงินเยียวยารายละไม่เกิน 2,000 บาท
นางพัชรี กล่าวเพิ่มเติมว่า กลุ่มเป้าหมายและประชาชนที่ได้รับความเดือดร้อนจากโรคโควิด-19 ที่ยังตกหล่นไม่ได้รับการช่วยเหลือจากมาตรการต่างๆ ของหน่วยงานภาครัฐ ทางกระทรวง พม. สํานักนายกรัฐมนตรี และกระทรวงมหาดไทย จะร่วมกันสํารวจพื้นที่ทุกหมู่บ้านและทุกกลุ่มเป้าหมายให้แล้วเสร็จภายในวันที่ 15 พ.ค. 2563 โดยจะนําข้อมูลทั้งหมดมาเชื่อมโยงกับทุกกระทรวง เพื่อดูแลประชาชนที่เดือดร้อนให้ครอบคลุมได้มากที่สุด และตกหล่นให้น้อยที่สุด ทั้งนี้ หากประชาชนกลุ่มเป้าหมายมีความเดือดร้อน อยู่ในสภาวะยากลําบาก ตกงาน ไม่มีรายได้ สามารถขอความช่วยเหลือได้ที่ สํานักงานพัฒนาสังคมและความมั่นคงของมนุษย์จังหวัด (พมจ.) ได้ทุกจังหวัด ในภูมิลําเนาที่อยู่อาศัย หรือแจ้งมายัง สายด่วน พม. โทร 1300 ของศูนย์ช่วยเหลือสังคม ตลอด 24 ชม. ทั้งนี้กระทรวง พม. พร้อมให้คําปรึกษาและช่วยเหลืออย่างเต็มที่
รัฐบาลไทย-ข่าวทำเนียบรัฐบาล-การคืนเงินภาษีผ่านระบบพร้อมเพย์ (Prompt Pay)
วันอังคารที่ 10 มกราคม 2560
การคืนเงินภาษีผ่านระบบพร้อมเพย์ (Prompt Pay)
มีผู้ร้องเรียนในสื่อสังคมออนไลน์เมื่อวันที่ 9 มกราคม 2560 ว่าได้รับข้อความ SMS จากกรมสรรพากรแจ้งคืนภาษีเข้าบัญชีพร้อมเพย์แล้ว แต่เมื่อตรวจสอบยังไม่มีเงินเข้าบัญชีแต่อย่างใด
ตามที่กรมสรรพากรได้ประชาสัมพันธ์ให้ผู้เสียภาษีสมัครใช้บริการพร้อมเพย์ (Prompt Pay) โดยลงทะเบียนสมัครด้วยเลขบัตรประชาชน 13 หลัก ผูกไว้กับบัญชีธนาคารที่ต้องการ เพื่อประโยชน์ในการได้รับคืนเงินภาษีได้เร็วขึ้น ปรากฏว่า มีผู้ร้องเรียนในสื่อสังคมออนไลน์เมื่อวันที่ 9 มกราคม 2560 ว่าได้รับข้อความ SMS จากกรมสรรพากรแจ้งคืนภาษีเข้าบัญชีพร้อมเพย์แล้ว แต่เมื่อตรวจสอบยังไม่มีเงินเข้าบัญชีแต่อย่างใด นั้น
นายสมชาย แสงรัตนมณีเดช รองอธิบดีกรมสรรพากร ในฐานะโฆษกกรมสรรพากร ชี้แจงว่า “กรณีดังกล่าวเกิดจากความผิดพลาดในการส่งข้อความ SMS เนื่องจากเป็นขั้นตอนการคืนเงินภาษีแบบใหม่ ซึ่งอาจมีความคลาดเคลื่อน อย่างไรก็ตาม กรมสรรพากรขอยืนยันว่าระบบพร้อมเพย์ไม่ได้ก่อให้เกิดปัญหาในการคืนภาษีแต่อย่างใด และกรณีนี้เกิดจากขั้นตอนในการส่ง SMS ผิดพลาดเท่านั้น และผู้ขอคืนภาษีรายดังกล่าวได้รับคืน
เงินภาษีเข้าบัญชีเงินฝากเรียบร้อยแล้วในเช้าวันที่ 10 มกราคม 2560 และไม่ว่าผู้ขอคืนภาษีจะผูกบัญชีพร้อมเพย์ไว้กับธนาคารใด เมื่อได้รับการอนุมัติคืนภาษีแล้ว ก็จะได้รับเงินคืนเข้าบัญชีในเวลาที่ไม่แตกต่างกันแต่อย่างใด”
สําหรับผู้ที่มีข้อสงสัยสามารถสอบถามเพิ่มเติมได้ที่สํานักงานสรรพากรพื้นที่ทุกพื้นที่ และศูนย์สารนิเทศสรรพากร โทร.1161
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-การประชุมคณะกรรมการบริหารการพัฒนาระเบียงเศรษฐกิจพิเศษภาคตะวันออก (กรศ.)
วันศุกร์ที่ 5 พฤษภาคม 2560
การประชุมคณะกรรมการบริหารการพัฒนาระเบียงเศรษฐกิจพิเศษภาคตะวันออก (กรศ.)
4 พค 60 รัฐมนตรีว่าการกระทรวงอุตสาหกรรม เป็นประธานการประชุมคณะกรรมการบริหารการพัฒนาระเบียงเศรษฐกิจพิเศษภาคตะวันออก (กรศ.) ครั้งที่ 2/2560
เมื่อวันที่ 4 พฤษภาคม 2560 นายอุตตม สาวนายน รัฐมนตรีว่าการกระทรวงอุตสาหกรรม เป็นประธานการประชุมคณะกรรมการบริหารการพัฒนาระเบียงเศรษฐกิจพิเศษภาคตะวันออก (กรศ.) ครั้งที่ 2/2560 โดยมีนายอาคม เติมพิทยาไพสิฐ รัฐมนตรีว่าการกระทรวงคมนาคม นายพิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม นายสมชาย หาญหิรัญ ปลัดกระทรวงอุตสาหกรรม นายคณิศ แสงสุพรรณ เลขาธิการคณะกรรมการนโยบายการพัฒนาระเบียงเศรษฐกิจพิเศษภาคตะวันออก (EEC) และหน่วยงานที่เกี่ยวข้อง ร่วมประชุม ณ ห้องประชุม ชั้น 2 อาคารสํานักงานปลัดกระทรวงอุตสาหกรรม
รัฐมนตรีว่าการกระทรวงอุตสาหกรรม ในฐานประธาน กรศ. กล่าวว่า การประชุมในวันนี้ที่ประชุมได้ติดตามการดําเนินงานตามดําริของนายกรัฐมนตรีในการพบกับผู้นําเอกชนรวม 5 ข้อ ได้แก่ การให้ความสําคัญกับ EEC ซึ่งอยู่ในยุทธศาสตร์ชาติเพื่อให้เกิดความต่อเนื่อง การเร่งรัดการดําเนินงานโครงการต่างๆ ให้แล้วเสร็จโดยเร็ว การร่วมมือกันแก้ปัญหาอุปสรรคในการลงทุนให้กับเอกชน โดยเฉพาะกฎระเบียบและการพัฒนาบุคลากรเพื่อสร้างความรู้สร้างงานและสร้างรายได้ให้กับประชาชนในพื้นที่ ทั้งนี้ที่ประชุมได้ติดตามการจัดทําแผนการปฏิบัติการ EEC โดย กรศ. ได้แต่งตั้งคณะอนุกรรมการ 5 ด้าน เพื่อจัดทําแผนและขับเคลื่อนการดําเนินงานที่สําคัญตามมติของคณะกรรมการนโยบาย ได้แก่ คณะกรรมการจัดทําระเบียบร่วมทุนเอกชน คณะกรรมการพัฒนาโครงสร้างพื้นฐาน คณะกรรมการพัฒนาบุคลากร การศึกษา การวิจัย และเทคโนโลยี คณะกรรมการพัฒนาเมืองใหม่ และคณะกรรมการพัฒนาและส่งเสริมการท่องเที่ยวในพื้นที่ EEC
นอกจากนี้ กรศ. ยังรับทราบผลการลงพื้นที่เพื่อสร้างความเข้าใจและรับฟังความคิดเห็น เพื่อประกอบการจัดทําแผนปฏิบัติการ EEC ในจังหวัดฉะเชิงเทรา เมื่อวันที่ 28 เมษายน 2560 พร้อมรับฟังความคิดเห็นในระยะต่อไป ส่วนการดําเนินงานโครงการเมืองการบินภาคตะวันออก (สนามบินนานาชาติอู่ตะเภา-ระยอง-ชลบุรี) ได้เริ่มจัดทําการศึกษาความเหมาะสมของโครงการแล้ว และเร่งรัดการดําเนินการให้เป็นไปตามเป้าหมายต่อไป โครงการรถไฟความเร็วสูงสายตะวันออกเพื่อเชื่อมโยง 3 สนามบิน รฟท. เตรียมจัดจ้างที่ปรึกษาเพื่อเชื่อมโยม 3 สนามบิน และการเร่งรัดการอนุมัติโครงการ PPP คณะอนุกรรมการฯ ได้มีการหารือเพื่อจัดทําระเบียบการอนุมัติโครงการ PPP ให้รวดเร็วลดขั้นตอนที่ซ้ําซ้อนซึ่งจะเสนอผลต่อไป
ส่วนการชักชวนนักลงทุนอุตสาหกรรมเป้าหมายรายสําคัญ ขณะนี้มีนักลงทุนที่สนใจลงทุนใน EEC หลายราย ได้แก่ บริษัท SAAB กับการจัดตั้งศูนย์ซ่อมบํารุงและผลิตอะไหล่เครื่องบิน นอกเหนือจากบริษัทแอร์บัสที่อยู่ระหว่างการทําข้อตกลงร่วมทุนกับการบินไทย ทั้งด้านอู่ซ่อมและการส่งสินค้า บริษัท LAZADA กับการลงทุนจัดตั้งศูนย์กลางการกระจายสินค้าไปสู่ประเทศในภูมิภาคอาเซียนและประเทศอื่นๆ บริษัทฟูจิฟิล์มที่สนใจในธุรกิจที่เกี่ยวข้องกับ Medical Hub และบริษัทที่สนใจลงทุนอุตสาหกรรมรถยนต์ไฟฟ้าและส่วนประกอบ ได้แก่ Toyota , Honda , Shanghai Motor , BMW , Suzuki , Mercedes Benz เป็นต้น
รัฐบาลไทย-ข่าวทำเนียบรัฐบาล-ผลประชุมบอร์ดคุรุสภา
วันพุธที่ 4 ธันวาคม 2562
ผลประชุมบอร์ดคุรุสภา
นายณัฏฐพล ทีปสุวรรณ รัฐมนตรีว่าการกระทรวงศึกษาธิการ เปิดเผยภายหลังเป็นประธานการประชุมคณะกรรมการคุรุสภา ครั้งที่ 9/2562
นายณัฏฐพล ทีปสุวรรณ รัฐมนตรีว่าการกระทรวงศึกษาธิการ เปิดเผยภายหลังเป็นประธานการประชุมคณะกรรมการคุรุสภา ครั้งที่ 9/2562 เมื่อวันที่ 2 ธันวาคม 2562 ณ ห้องประชุมราชวัลลภ โดยมีนางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ และคณะกรรมการคุรุสภา เข้าร่วมอย่างพร้อมเพรียง
รมว.ศึกษาธิการ กล่าวตอนหนึ่งว่า คณะกรรมการคุรุสภา ถือเป็นกลไกหลักที่สําคัญต่อการขับเคลื่อนการพัฒนาครู ตามจุดเน้นและนโยบายของกระทรวงศึกษาธิการ ตลอดจนนโยบายรัฐบาล ดังนั้น การออกแบบกระบวนการทํางานต่าง ๆ ต้องเอื้อต่อการสร้างความตื่นตัว คล่องตัว สามารถทํางานได้อย่างรวดเร็ว เหมาะสมและสอดคล้องกับการดําเนินงานของหน่วยงานอื่นที่เกี่ยวข้องด้วย โดยเฉพาะสํานักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สกสค.)
ในขณะเดียวกัน การปรับปรุงระเบียบ หลักเกณฑ์ ตลอดจนกรอบวงเงินงบประมาณสําหรับการบริหารงานหน่วยงาน ก็ต้องช่วยสนับสนุนการทํางานให้เกิดประสิทธิภาพดังที่กล่าวมา และอย่าละเลยที่จะคํานึงถึงขวัญและกําลังใจของผู้ปฏิบัติงานด้วย เพราะแม้จะมีการปรับบทบาทหน้าที่ หรือนําเทคโนโลยีมาใช้ แต่คนของเราต้องอยู่ได้ นําประสบการณ์และเครือข่ายการทํางานต่าง ๆ มาพัฒนาประสิทธิภาพการทํางานให้ดียิ่งขึ้นได้ด้วย
นอกจากนี้ ที่ประชุมได้รับทราบและหารือร่วมกันในประเด็นต่าง ๆ ดังนี้
- ออกและต่ออายุใบอนุญาตประกอบวิชาชีพทางการศึกษา
ที่ประชุมรับทราบรับทราบมติคณะกรรมการมาตรฐานวิชาชีพ (กมว.) ได้อนุมัติออกใบอนุญาตประกอบวิชาชีพทางการศึกษาแก่ผู้มีคุณสมบัติ ตามหลักเกณฑ์กําหนดในข้อบังคับและประกาศของคุรุสภาแล้ว ในช่วงเดือนสิงหาคม-ตุลาคม 2562 รวมจํานวน 1,861 ราย แบ่งเป็น ใบอนุญาตประกอบวิชาชีพครู จํานวน 1,191 ราย, ใบอนุญาตประกอบวิชาชีพผู้บริหารสถานศึกษา จํานวน 457 ราย, ใบอนุญาตประกอบวิชาชีพผู้บริหารการศึกษา จํานวน 78 ราย และใบอนุญาตประกอบวิชาชีพศึกษานิเทศก์ จํานวน 135 ราย และอนุมัติต่ออายุใบอนุญาตประกอบวิชาชีพทางการศึกษา รวมจํานวน 126,761 ราย
- (ร่าง) แผนปฏิบัติการคุรุสภา พ.ศ.2563-2565
ที่ประชุมเห็นชอบ (ร่าง) แผนปฏิบัติการคุรุสภา พ.ศ.2563-2565 ซึ่งทบทวนและปรับปรุงแผนยุทธศาสตร์คุรุสภา เป็น “แผนปฏิบัติการคุรุสภา” ระยะ 5 ปี (พ.ศ.2563-2565) ตามมติคณะรัฐมนตรีที่ต้องการให้แผนของหน่วยงาน มีความสอดคล้องกับแผนแม่บทภายใต้ยุทธศาสตร์ชาติ พร้อมทั้งได้เพิ่มเป้าประสงค์และกําหนดแนวทางขับเคลื่อนตามยุทธศาสตร์ชาติ ประเด็นการพัฒนาการเรียนรู้ (พ.ศ.2561-2580) การปฏิรูปกระบวนการเรียนรู้ที่ตอบสนองต่อการเปลี่ยนแปลงในศตวรรษที่ 21 และแผนปฏิรูปประเทศด้านการศึกษา ประเด็นการผลิตครู และการคัดกรองครู เพื่อให้ได้ครูที่มีคุณภาพตรงกับความต้องการของประเทศ และมีจิตวิญญาณของความเป็นครู
นวรัตน์​ ราม​สูต​: สรุป/เรียบเรียง
ยุทธ​พงศ์​ เลือก​กลั่น​ดี​: ถ่ายภาพ
กลุ่ม​ประชา​สัมพันธ์​ สร.: รายงาน
รัฐบาลไทย-ข่าวทำเนียบรัฐบาล-รมว.ดีอีเอส ผุดไอเดียโครงการ AI เพื่อคนไทย และผสาน Google ลด Fake News บน YouTube
วันจันทร์ที่ 20 มกราคม 2563
รมว.ดีอีเอส ผุดไอเดียโครงการ AI เพื่อคนไทย และผสาน Google ลด Fake News บน YouTube
รมว.ดีอีเอส ผุดไอเดียโครงการ AI เพื่อคนไทย และผสาน Google ลด Fake News บน YouTube
เมื่อวันที่ 18 มกราคม 2563 นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) นําทีมคณะผู้บริหารกระทรวงฯ และ สํานักงานส่งเสริมเศรษฐกิจดิจิทัล เข้าพบผู้บริหารบริษัทเทคโนโลยียักษ์ใหญ่ “กูเกิ้ล” ที่ซิลิคอน วัลเล่ย์ สหรัฐอเมริกา ซึ่งถือว่าเป็นครั้งแรกของรัฐบาลไทยที่ได้มีการหารือกับกูเกิ้ลอย่างเป็นทางการ
รมว.ดีอีเอส เปิดเผยถึงประเด็นการหารือกับผู้บริหารระดับสูงของกูเกิ้ลในครั้งนี้ เพื่อเป็นการปรับจูนไอเดียในการนําเทคโนโลยีมาใช้เพื่อคนไทยอย่างเป็นรูปธรรม และสร้างแนวทางการทํางานร่วมกัน จึงเกิดเป็นไอเดีย AI เพื่อคนไทย อาทิ
ด้านสาธารณสุข เนื่องจากการทํางานของ AI ยิ่ง AI ได้เรียนรู้มากขึ้น AI ก็จะฉลาดขึ้น ดังนั้น รมว.ดศ. ได้นําไอเดียที่ได้หารือกับโรงพยาบาลในไทยแล้ว มาพูดคุยขยายผลกับกูเกิ้ล ซึ่งหากทําโครงการนี้สําเร็จ จะเป็นประโยชน์กับวงการแพทย์และคนไทยเป็นอย่างมาก และประเทศไทยจะเป็นประเทศแรกของโลกที่จะทําระบบนี้ขึ้นมาได้
ด้านการเกษตร ด้วยความสามารถในการประมวลผลของ AI ผนวกกับกูเกิ้ลมีภาพถ่ายการเกษตรเป็นจํานวนมาก ดังนั้น การคาดการณ์โรคของพืชล่วงหน้า จึงเป็นสิ่งที่ไม่ไกลเกินเอื้อม ซึ่งจะทําให้เกษตรกรสามารถป้องกันพืชพันธุ์ของตนได้ โดยการสร้างความร่วมมือในครั้งนี้ จะนําไปสู่การพัฒนาเป็น application ผ่านมือถือสําหรับการวิเคราะห์เป็นระบบ real time ในอนาคต
ด้านความมั่นคง ประเด็นนี้เป็นประเด็นที่ละเอียดอ่อน แต่กระทบต่อคนไทยเป็นจํานวนมาก ซึ่งด้วยเทคโนโลยีในปัจจุบันจะช่วยแยกแยะคลิปปลอม หรือ deep fake ได้ ซึ่งกูเกิ้ลเองได้ให้ความสําคัญกับการจัดการข้อมูลปลอมเช่นเดียวกับรัฐบาลไทย รัฐบาลไทยจึงขอให้กูเกิ้ลช่วยดูแลข้อมูลที่ไม่ถูกต้องที่ส่งผลกระทบต่อการท่องเที่ยวของไทย รวมถึงข้อมูลที่ไม่ถูกต้องบน Google Map ด้วย
นอกจากนี้ เรื่องข่าวปลอมและคลิปไม่เหมาะสมนั้น YouTube ยังเป็นอีกหนึ่งช่องทางในการเผยแพร่ ซึ่งสําหรับการลบข้อมูลดังกล่าว ตามกฎหมายระหว่างประเทศนั้น กระทรวงฯ ไม่สามารถบังคับให้ลบได้ ซึ่งกระทรวงฯ ได้แจ้ง YouTube มาโดยตลอดเพื่อพูดคุยและหาความร่วมมือระหว่างกันว่าจะดําเนินการอย่างไรเพื่อให้จํานวนข่าว และเรื่องที่ไม่จริงใน YouTube มีจํานวนน้อยลง ซึ่งหลังการเจรจาในครั้งนี้คาดว่ากูเกิ้ลยินดีและพร้อมให้ความร่วมมือกับรัฐบาลไทยในการจัดการข่าวปลอมและคลิปที่ไม่เหมาะสม รวมถึงความร่วมมือในการพัฒนาทักษะกําลังคนในด้านการทํา Content และพร้อมสนับสนุนในด้านดิจิทัลอื่น ๆ ด้วย
ทั้งนี้ จากข้อมูลของ YouTube ประเทศไทยมี YouTuber ที่ประสบความสําเร็จเป็นจํานวนมากที่สุดใน Southeast Asia และคนดู YouTube ไม่ได้มีแต่ในกรุงเทพมหานครเท่านั้น แต่ยังรวมถึงผู้ที่อาศัยอยู่ในต่างจังหวัดด้วย ซึ่งมีคนที่สนใจนิยมค้นหาคลิปที่ให้ความรู้เป็นจํานวนมากอีกด้วย
รัฐบาลไทย-ข่าวทำเนียบรัฐบาล-นายกรัฐมนตรีพบหารือผู้บริหารสภาอุตสาหกรรมแห่งประเทศไทย เน้นการทำงานในรูปแบบ New Normal ร่วมรัฐ-เอกชน-ประชาชน
วันศุกร์ที่ 19 มิถุนายน 2563
นายกรัฐมนตรีพบหารือผู้บริหารสภาอุตสาหกรรมแห่งประเทศไทย เน้นการทํางานในรูปแบบ New Normal ร่วมรัฐ-เอกชน-ประชาชน
นายกรัฐมนตรีพบหารือผู้บริหารสภาอุตสาหกรรมแห่งประเทศไทย เน้นการทํางานในรูปแบบ New Normal ร่วมรัฐ-เอกชน-ประชาชน
วันนี้ (ศุกร์ 19 มิถุนายน 2563) เวลา 11.00 น. ณ ห้องสีม่วง ตึกไทยคู่ฟ้า ทําเนียบรัฐบาล พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ให้นายสุพันธุ์ มงคลสุธี ประธานสภาอุตสาหกรรมแห่งประเทศไทย นําคณะผู้บริหารสภาอุตสาหกรรมแห่งประเทศไทย เข้าพบเพื่อหารือและรับฟังข้อเสนอแนะแนวทางการขับเคลื่อนอุตสาหกรรมไทยภายใต้สถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ด้วยการประสานเพื่อขับเคลื่อนการทํางานในรูปแบบ New Normal โอกาสนี้ นายดิสทัต โหตระกิตย์ เลขาธิการนายกรัฐมนตรี นายประสงค์ พูนธเนศ ปลัดกระทรวงการคลัง นายกอบชัย สังสิทธิสวัสดิ์ ปลัดกระทรวงอุตสาหกรรมและนายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม และนางสาวไตรศุลี ไตรสรณกุล รองโฆษกประจําสํานักนายกรัฐมนตรี ร่วมหารือด้วย
นายกรัฐมนตรีกล่าวว่า รัฐบาลให้ความสําคัญขับเคลื่อนเศรษฐกิจของประเทศด้วยการแก้ปัญหาระยะยาว ลดผลกระทบจากปัญหาไวรัสโควิด-19 โดยดําเนินมาตรการต่าง ๆ ครอบคลุมทั้ง“เยียวยา” และ “ฟื้นฟู” เช่น การลดภาระค่าใช้จ่าย ซึ่งคณะรัฐมนตรีได้มีมติเห็นชอบแล้วให้มีการขยายการปรับลดค่าไฟฟ้าจากร้อยละ 3 เป็นร้อยละ 5 การลดค่าจดจํานองและค่าโอนที่ดินเหลือร้อยละ 0.01 ในปี 2563 การลดเงินสมทบประกันสังคมของนายจ้างจากร้อยละ 4 ให้เหลือเพียงร้อยละ 1 และขยายระยะเวลาลดเงินสมทบประกันสังคมของลูกจ้าง ถึงวันที่ 31 ธ.ค. 63 เพื่อส่งเสริมการจ้างงานและรักษาตําแหน่งงานในระบบ รวมทั้งการสนับสนุนผู้ประกอบการให้เข้าถึงแหล่งเงินทุนจากธนาคารและสถานบันการเงินของรัฐต่าง ๆ รวมทั้ง พรก.เงินกู้ 5 แสนล้านบาทของธนาคารแห่งประเทศไทยด้วย มาตรการที่ออกมาเพราะรัฐบาลตั้งใจดูแลประชาชนทุกกลุ่มทั้งผู้ประกอบการ SMEs แรงงานและเกษตรกร ล้วนเป็นกลไกขับเคลื่อนเศรษฐกิจไทยทั้งสิ้น
โอกาสนี้ ประธานสภาอุตสาหกรรมแห่งประเทศไทยกล่าวประทับใจต่อคําแถลงการณ์ของนายกรัฐมนตรีถึงรูปแบบการทํางานของ “วิธีการทํางานแบบ New Normal ของนายกรัฐมนตรี” ซึ่งแสดงให้เห็นอย่างชัดเจน โดยวันนี้นายกรัฐมนตรีสร้างโอกาสและเวทีให้สภาอุตสาหกรรมแห่งประเทศและหน่วยงานภาครัฐ ร่วมพูดคุยหารือถึงข้อเสนอแนะจากภาคเอกชนอย่างตรงไปตรง รวมทั้งการที่รัฐบาลได้มีมาตรการช่วยเหลือ เยียวยา ผู้ได้รับผลกระทบทุกกลุ่ม ต่อเนื่องจนถึงการฟื้นฟูเศรษฐกิจจากมาตรการต่าง ๆ ประเทศไทยสามารถเปลี่ยนวิกฤต “โควิด-19” ให้กลายเป็น “โอกาส” หลังจากไทยประสบความสําเร็จในการควบคุมการแพร่ระบาดของโรคติดเชื้อไวรัสโควิด-19 ได้อย่างดี จนได้รับการยอมรับและชื่นชมจากนานาประเทศ ประธานสภาอุตสาหกรรมแห่งประเทศไทยยังแสดงความความมั่นใจด้วยว่า ประเทศไทยจะกลายเป็นเป้าหมายปลายทางที่น่าสนใจทั้งสําหรับนักลงทุนและนักท่องเที่ยวสถานการณ์โควิด-19 คลี่คลายลง
นายกรัฐมนตรียังย้ําว่าวันนี้คือการทํางานแนวใหม่ “New Normal” ด้วยความร่วมมือระหว่างรัฐ เอกชน ประชาชน ลดปัญหา อุปสรรคและเน้นให้เกิดความโปร่งใสในการดําเนินงานให้เป็นมิติใหม่ของการทํางานเพื่อประเทศไทยอย่างแท้จริง
..................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สมอ. ดึง เอสซีจี โซลูชั่น แกรนด์โฮมมาร์ท ร่วมเป็น “ร้าน มอก.”
วันอังคารที่ 4 กันยายน 2561
สมอ. ดึง เอสซีจี โซลูชั่น แกรนด์โฮมมาร์ท ร่วมเป็น “ร้าน มอก.”
นายอภิจิณ โชติกเสถียร เลขาธิการสํานักงานมาตรฐานผลิตภัณฑ์อุตสาหกรรม เปิดเผยว่า สมอ. เปิดตัวโครงการร้าน มอก. ตั้งแต่ปี 2559 ปัจจุบันมีร้านจําหน่ายทั่วประเทศเข้าร่วมเป็น “ร้าน มอก.” แล้ว 84 ราย 646 สาขา ล่าสุดร้านจําหน่ายวัสดุก่อสร้างในเครือ SCG หรือ เอสซี
สมอ. ขยายเครือข่ายร้าน มอก. ทั่วประเทศ 84 ราย 646 สาขา ล่าสุดดึง เอสซีจี โซลูชั่น และแกรนด์โฮมมาร์ท เข้าเป็น “ร้าน มอก.” สร้างร้านค้าคุณภาพเพื่อชีวิตที่ดีของคนไทย
นายอภิจิณ โชติกเสถียร เลขาธิการสํานักงานมาตรฐานผลิตภัณฑ์อุตสาหกรรม เปิดเผยว่า สมอ. เปิดตัวโครงการร้าน มอก. ตั้งแต่ปี 2559 ปัจจุบันมีร้านจําหน่ายทั่วประเทศเข้าร่วมเป็น “ร้าน มอก.” แล้ว 84 ราย 646 สาขา ล่าสุดร้านจําหน่ายวัสดุก่อสร้างในเครือ SCG หรือ เอสซีจี โซลูชั่น จํานวน 14 ราย และบริษัท แกรนด์โฮมมาร์ท จํากัด จํานวน 1 ราย 6 สาขา สมัครเข้าร่วมเป็น “ร้าน มอก.” ด้วย
โครงการนี้ เป็นโครงการที่ผลักดันให้ร้านค้าจําหน่ายทั่วไป มาเข้าร่วมโครงการเพื่อเป็น “ร้าน มอก.” โดยจะต้องมีคุณสมบัติ ดังนี้
1. ต้องมีสถานที่ตั้งในประเทศไทย และมีการจดทะเบียนเป็นนิติบุคคล หรือทะเบียนการค้า หรืออื่นๆ ที่เป็นไปตามกฎหมายที่เกี่ยวข้อง
2. ต้องจําหน่ายผลิตภัณฑ์ที่เป็นมาตรฐานบังคับ ที่มาจากผู้ทํา หรือผู้นําเข้าที่มีใบอนุญาตจาก สมอ. กรณีจําหน่ายผลิตภัณฑ์ที่ไม่ใช่มาตรฐานบังคับ ต้องจําหน่ายผลิตภัณฑ์ที่แสดงเครื่องหมายมาตรฐานด้วย
3. ต้องมีการคัดเลือกผู้ทํา ผู้นําเข้า หรือผู้จําหน่ายผลิตภัณฑ์ที่ได้รับใบอนุญาตจาก สมอ. มีการตรวจรับผลิตภัณฑ์เพื่อยืนยันว่าเป็นไปตามข้อกําหนดของร้าน มีกระบวนการรับข้อร้องเรียนและดําเนินการกับข้อร้องเรียน และมีการจัดเก็บบันทึกผลการดําเนินงานอย่างชัดเจน
สําหรับขั้นตอนการเป็น “ร้าน มอก.” ร้านจําหน่ายต้องดําเนินการ ดังนี้
1. ยื่นคําขอต่อ สมอ. ตามแบบที่กําหนด พร้อมเอกสารรับรองการเป็นนิติบุคคลหรือทะเบียนการค้า หรืออื่นๆ ที่เป็นไปตามกฏหมายที่เกี่ยวข้อง กรณีที่มีหลายสาขา ต้องระบุที่ตั้งสํานักงานใหญ่ และสถานที่ตั้งร้านสาขาทั้งหมดที่จะเข้าร่วม
2. สมอ. จะดําเนินการตรวจสอบร้านจําหน่ายตามเกณฑ์ที่กําหนด และหากผ่านตามเกณฑ์ จะมอบใบรับรองและขึ้นบัญชีเป็น “ร้าน มอก.”
3. ร้านจําหน่ายที่ได้เป็น “ร้าน มอก.” สามารถใช้ตราสัญลักษณ์ “ร้าน มอก.” ได้
เลขาธิการ สมอ. กล่าวเพิ่มเติมว่า โครงการ “ร้าน มอก.” จะดําเนินการขยายให้ครอบคลุมทั่วประเทศ เพื่อสร้างการรับรู้ให้ร้านจําหน่ายตระหนักถึงความสําคัญของการเลือกจําหน่ายสินค้าที่มีคุณภาพได้มาตรฐาน และคุ้มครองผู้บริโภค และเป็นกลไกสําคัญทางการตลาดในการสกัดสินค้าที่ไม่ได้มาตรฐานออกมาจําหน่ายในท้องตลาดได้
ขอเชิญชวนร้านจําหน่ายทั่วไปสมัครเข้าร่วมเป็น “ร้าน มอก.” สําหรับรายละเอียดและรายชื่อร้าน มอก. ทั้งหมด สามารถสืบค้นได้ที่ http://pr.tisi.go.th หรือสแกน QR Code     หรือติดต่อได้ที่ โทร. 0 2202 3431, 0 2202 3429 ในวันและเวลาราชการ
3 กันยายน 2561
รัฐบาลไทย-ข่าวทำเนียบรัฐบาล-นรม. เผยเริ่มนับการเรียนการสอนตั้งแต่ 1 ก.ค. 2563 – 16 พ.ค. 2564 กรณีเปิดสอนในโรงเรียนตามปกติ ต้องเว้นระยะห่างทางสังคม มีมาตรการรองรับตามที่ กศจ. และ คกก.โรคติดต่อจังหวัดกำหนด [กระทรวงศึกษาธิการ]
วันพุธที่ 3 มิถุนายน 2563
นรม. เผยเริ่มนับการเรียนการสอนตั้งแต่ 1 ก.ค. 2563 – 16 พ.ค. 2564 กรณีเปิดสอนในโรงเรียนตามปกติ ต้องเว้นระยะห่างทางสังคม มีมาตรการรองรับตามที่ กศจ. และ คกก.โรคติดต่อจังหวัดกําหนด [กระทรวงศึกษาธิการ]
นรม. เผยเริ่มนับการเรียนการสอนตั้งแต่ 1 ก.ค. 2563 – 16 พ.ค. 2564 กรณีเปิดสอนในโรงเรียนตามปกติ ต้องเว้นระยะห่างทางสังคม มีมาตรการรองรับตามที่ กศจ. และ คกก.โรคติดต่อจังหวัดกําหนด
พล.อ.ประยุทธ์ จันทร์โอชา นายกรัฐมนตรี เผยเริ่มนับการเรียนการสอนตั้งแต่1ก.ค.2563 – 16พ.ค.2564กรณีเปิดสอนในโรงเรียนตามปกติ ต้องเว้นระยะห่างทางสังคม มีมาตรการรองรับตามที่ กศจ. และคณะกรรมการโรคติดต่อจังหวัดกําหนด พร้อมจัดงบฯ ให้ครูออกไปเยี่ยมบ้านนักเรียน พร้อมพิจารณาจ่ายเงินสดให้ผู้ปกครองนักเรียนพิการและด้อยโอกาส
(2มิถุนายน2563)นายกรัฐมนตรี แถลงถึงแนวทางการเรียนการสอนในช่วงการแพร่ระบาดไวรัสโควิด-19โดยได้ชี้แจงถึงการนับเวลาการเรียนการสอนตั้งแต่วันที่1กรกฎาคม2563ถึง16พฤษภาคม2564พร้อมให้สถานศึกษาเปิดสอนชดเชยให้ครบตามโครงสร้างเวลาเรียน โดยต้องคํานึงถึงความเหมาะสมทั้งในระดับชั้นประถมศึกษา มัธยมศึกษาตอนต้น มัธยมศึกษาตอนปลาย และสถานศึกษาต่าง ๆ รวมทั้งการเรียนการสอนทางไกล ให้จัดตารางเวลาเรียนที่ชัดเจนเพื่อที่จะสามารถนับชั่วโมงการเรียนได้
สําหรับการจัดการเรียนการสอนทางไกลในช่วงสถานการณ์การแพร่ระบาดของเชื้อไวรัสโควิด-19ศธ.ได้นําผลการดําเนินการในระยะที่1 (เตรียมความพร้อม) ซึ่งเสร็จสิ้นในวันที่17พฤษภาคม2563และระยะที่2 (การตรวจสอบความพร้อมการเรียนการสอนผ่านโทรทัศน์ดิจิทัลและระบบออนไลน์ ตั้งแต่วันที่18พฤษภาคม-30มิถุนายน2563)มาดําเนินการปรับปรุงและพัฒนาเพื่อดําเนินการในระยะที่3ในช่วงวันที่1กรกฎาคม2563ถึง30เมษายน2564แยกออกเป็น
สถานการณ์ที่1หากโรคติดเชื้อไวรัสโควิด-19ยังไม่คลี่คลาย จะต้องจัดการเรียนการสอนระดับปฐมวัย ถึงระดับมัธยมศึกษาตอนต้น ด้วยระบบโทรทัศน์ภาคพื้นดินระบบดิจิทัล ระบบดาวเทียม ระบบเคเบิลทีวี และระบบIPTVจํานวน17ช่อง รวมถึงหาวิธีการที่เหมาะสม จัดเตรียมความพร้อมสําหรับอุปกรณ์ ส่วนระดับมัธยมศึกษาตอนปลายมีการนําระบบการเรียนออนไลน์เข้ามาช่วยจัดการเรียนการสอน
สถานการณ์ที่2หากโรคติดเชื้อไวรัสโควิด-19คลี่คลาย จะมีการเรียนการสอนปกติในโรงเรียน โดยจะต้องมีมาตรการเว้นระยะห่างทางสังคม (Social Distancing)มีมาตรการรองรับสถานการณ์ฉุกเฉิน โดยจะต้องได้รับการอนุมัติจากคณะกรรมการศึกษาธิการจังหวัด (กศจ.) และคณะกรรมการโรคติดต่อจังหวัด
สําหรับการวัดและการประเมินผล จะต้องใช้ความร่วมมือจากหลายฝ่าย อาจใช้วิธีการสังเกต การสัมภาษณ์ ให้ข้อมูล ตรวจเยี่ยมบ้านนักเรียน ประสานความร่วมมือจากผู้ปกครอง ใช้การทดสอบรูปแบบต่าง ๆ อาทิ การประเมินทางอีเมล จัดทําตารางนัดหมายเป็นกลุ่มขนาดเล็ก
ทั้งนี้ สํานักงานคณะกรรมการการศึกษาขั้นพื้นฐาน (สพฐ.) ได้เห็นชอบลดภาระค่ากิจกรรมพัฒนาคุณภาพผู้เรียน (เพิ่มเติม) ในช่วงการแพร่ระบาดของเชื้อไวรัสโควิด-19โดยจัดสรรงบประมาณเพิ่มเติม ในการใช้จ่ายการติดตามและเยี่ยมบ้านนักเรียน อาทิ ค่าเบี้ยเลี้ยง ค่าพาหนะ ค่าน้ํามันเชื้อเพลิง ของข้าราชการครูและบุคลากรทางการศึกษาทุกระดับ
นายกรัฐมนตรี กล่าวด้วยว่า จะพิจารณาดําเนินการจ่ายเงินสดให้แก่ผู้ปกครอง สําหรับนักเรียนพิการ เด็กด้อยโอกาส ทั้งนักเรียนประจําและนักเรียนไป-กลับ อีกด้วย